Aalborg Kommune regner med, at nå op på over 200.000 indbyggere engang næste år.

Det glæder Aalborgs Borgmester Henning G. Jensen, der har planer om, at fejre det runde tal med en begivenhed af en art, der dog ikke ligger fast endnu. -Der er aldrig nogen kommune i Nordjylland, der har haft så mange indbyggere, så det viser bare, at det går bedre end forventet og at vi ikke er en del af udkantsdanmark, siger Borgmesteren til TV2/Nord. Aalborg Kommune har lige nu 199.000 indbyggere, og kommunen venter, at befolkningstallet i snit vil stige med godt 1100 personer om året. Det er meget før prognoserne sagde, at kommunen ville nå så højt i indbyggertal. Kommunen har planer om 3000 nye boliger til næste år, hvoraf omkring 2500 af dem er ungdomsboliger, der blandt andet skal ligge tæt på universitetet.